นายกรัฐมนตรี กำชับ ตำรวจดูแลการเคลื่อนไหวของกลุ่มที่เห็นต่างกับรัฐบาล ให้เป็นไปตามกรอบกฎหมาย
นายกรัฐมนตรี กำชับ ตำรวจดูแลการเคลื่อนไหวของกลุ่มที่เห็นต่างกับรัฐบาล ให้เป็นไปตามกรอบกฎหมายพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชุมคณะกรรมการข้าราชการตำรวจ หรือ ก.ตร. พร้อมเปิดเผยว่า ได้เน้นย้ำให้ที่ประชุม ก.ตร. ให้ความเป็นธรรมตำรวจที่มีการร้องเรียนต่างๆ รวมทั้ง กำชับเรื่องการตั้งด่านตรวจจุดสกัด ให้เป็นธรรมและไม่สร้างความเดือดร้อนให้กับประชาชน ตลอดจนพิจารณาหลักเกณฑ์การแต่งตั้งตำรวจวาระเดือนเมษายน ประจำปี 2563 ในระดับพลตำรวจตรีถึงพลตำรวจเอก ในตำแหน่งที่ปรึกษาพิเศษสำนักงานตำรวจแห่งชาติ  ผู้ทรงคุณวุฒิพิเศษ และผู้ทรงคุณวุฒิ ซึ่งเป็นการพิจารณาตามวาระปกติ โดยให้คำนึงถึงอาวุโสเป็นสำคัญ ซึ่งหลังการประชุม นายกรัฐมนตรี ยังกล่าวกับผู้สื่อข่าวให้ระวังเป็นหวัดด้วยขณะที่ พลตำรวจโท ปิยะ อุทาโย โฆษกสำนักงานตำรวจแห่งชาติ กล่าวว่า นายกรัฐมนตรี ยังกำชับให้ตำรวจดูแลการเคลื่อนไหวของกลุ่มที่เห็นต่างทางการเมืองกับรัฐบาล ให้เป็นไปตามกรอบกฎหมาย และขอให้ทุกฝ่ายไปทำความเข้าใจกับเยาวชนด้วย นอกจากนี้ ให้สำนักงานตรวจคนเข้าเมือง คุมเข้มทุกด่านตรวจคนเข้าเมือง เพื่อเฝ้าระวังการแพร่ระบาดของโรคโควิด-19 อย่างต่อเนื่อง โดยให้ประสานตั้งแต่ประเทศต้นทาง ในการคัดกรองผู้โดยสารที่จะเดินทางเข้าประเทศไทย โดยเฉพาะประเทศที่มีการแพร่ระบาดของโรคโควิด-19